text: Kehtib reegel: kord sumomaadleja, igavesti sumomaadleja. Sumo elustiili keskmeks on paljuski aupaklikkuse ning alandlikkuse väljendamine. Ka pärast sumokarjääri lõppu eeldatakse, et sumomaadleja jätkab tagasihoidlikku elu treeneri või sumoareenide valvuri/uksehoidjana ehk jätkaks oma edevusest vaba eluviisiga jaapanlike vooruste kehastamist. Baruto lõpetas oma intervjuu naeratusega – väljendades tagasihoidlikult lootust, et ta saab naasta oma armastatud kodumaale Eestisse ning elada lihtsat Eesti elu. Väga sumo!